Asad ibn Hoshim. Asad ibn Hoshim () Hoshim ibn Abdulmanafning oʻgʻli, Abdulmuttalibning ukasi, Fotima binti Asadning otasi, Alining onasi va Abu Tolibning amakivachchasi boʻlgan. Asad Qurayshning arab qabilalari orasida juda hurmatli inson edi. U savdogar boʻlib, kambagʻallarga tez-tez yordam koʻrsatib turgan. Uning ismi Arslon (jasur) degan maʼnoni anglatadi. Uning baʼzi avlodlari, odatda, al-Qurayshiy, al-Hoshimiy, al-Asadiy, Sayyid, Sharif familiyalaridan foydalangan boʻlsalar, yana boshqa avlodlari unga tegishli har qanday familiyadan foydalanishdan qochishgan. Tavalludi. Tarixchilar Asad ibn Hoshimning aniq tugʻilgan sanasi haqida maʼlumotga ega emaslar, ammo ayrim manbalarga koʻra milodiy 485 yoki 497-yilda Makkada dunyoga kelgan. Dini. Manbalarga koʻra, Asad ibn Hoshim Ibrohim paygʻambar eʼtiqod qiilgan dinga eʼtiqod qilgan, chunki arablarning aksariyati aynan shu dinga, jumladan, uning qabilasi Quraysh va boshqa amakilari tegishli boʻlgan qabilalar ham shu dinga eʼtiqod qilishgan. Asad ibn Hoshim Islom paygʻambari Muhammad tugʻilishidan oldin vafot etgan. Oʻlimi. Asad ibn Hoshim Muhammad tugʻilishidan oldin vafot etgan va boshqa oila aʼzolari bilan Makkada, ilgari Xojun nomi bilan mashhur boʻlgan Jannat al-Mualla degan hududda dafn etilgan.